Iran rasler med raketter - Aftenposten
Iran rasler med raketter
Publisert: 02.nov.2006 14:59
Natanz, et av de omstridte iranske atomkraftverkene. Samtidig som FN drøfter sanksjoner overfor Iran, tester landet nye raketter.
FOTO: AFP PHOTO/HENGHAMEH FAHIMI
Iran testet torsdag såkalte Shahab-3-raketter, som kan nå Israel eller USAs baser i Gulf-området. smp-stories-top-widget
Den nye raketten kan bære klasebomber, og ble skutt opp i forbindelse med en militærøvelse som Republikanergarden for tiden gjennomfører flere steder i Iran. Militærøvelsen kalles "Den store profet", og varer i ti dager.Maktdemonstrasjon— Vi ønsker å vise vår forsvarsstyrke overfor våre fiender, og vi håper de forstår budskapet.
Slik beskriver generalen i Revolusjonsgarden, Yahya Rahim Safavi militæroperasjonen som innebar testing av flere såkalte Shahab-3-raketter. Shahab-3-rakettene er mellomdistanseraketter med en rekkevidde på 2000 kilometer. Iranerne testet også de eldre Shahab 2-rakettene som har en rekkevidde på 700 kilometer. Denne raketten kan bære klasebomber som inneholde 1400 mindre sprengladninger, ifølge AP.AtomsprngehoderAmerikanske diplomater beskylder Iran for å legge planer om å kunne avfyre rakettene med atomsprenghoder, skriver nyhetsbyråene AP og Reuters. Rakettene avfyres mens FNs sikkerhetsråd forhandler seg frem til sanksjoner overfor Iran for å få landet til å stoppe sitt atomprogram. Iran har gjentatte ganger tidligere avvist verdenssamfunnets krav om å stanse produksjonen av anriket uran, et stoff som både kan brukes som brensel i kjernekraftverk og i atomvåpen.
Fakta: Striden om Irans atomprogram
1974: Iran starter atomprogrammet Desember 2002: USA offentliggjør satellittbilder av Irans fire kjernefysiske anlegg og hevder landet vil utvikle masseødeleggelsesvåpen. Juni 2003: IAEA sier Iran ikke oppfyller forpliktelser i avtalen om ikke-spredning av atomvåpen. Oktober 2003: Iran lover EU å stoppe alt arbeidet med anriking av uran. Desember 2003: Landet åpner for IAEA-inspeksjoner av fire kjernefysiske anlegg og hevder landet vil utvikle masseødeleggelsesvåpen. Juni 2003: IAEA sier Iran ikke oppfyller forpliktelser i avtalen om ikke-spredning av atomvåpen. Oktober 2003: Iran lover EU å stoppe alt arbeidet med anriking av uran. Desember 2003: Landet åpner for IAEA-inspeksjoner av kjernefysiske installasjoner. November 2004: Iran lover EU å stoppe all bearbeidelse av kjernefysisk brensel inntil videre. April 2005: Iran sier landet vil gjenoppta anriking av uran ved anlegget i Isfahan. August 2005: Mahmoud Ahmadinejad blir president. Han avviser forslag fra EU om fordeler for Iran mot at landet staser anriking av uran. Januar 2006: Iran fjerner forseglinger på atomanleggene. Februar 2006: Iran tester sentrifugene på Natanz-anlegget og sier opp avtalen om FN-inspeksjoner. Mars 2006: FNs sikkerhetsråd vedtar erklæring om at Iran må stanse anriking av uran innen 28. april. April 2006: Iran hevder å ha lykkes med å anrike uran ved Natanz-anlegget. 28. april 2006: IAEA fastslår at Iran ikke har imøtekommet FNs krav. 31. august 2006: Iran bryter FNs sikkerhetsråds frist for å stanse anriking av uran. September 2006: Iran og EU gjenopptar torsdag forhandlingene om iranernes omstridte atomprogram Oktober 2006: Iranske myndigheter bekrefter at landet har tatt i bruk flere sentrifuger for å anrike uran. Kilde: NTB/BBC